b'\n_START_ARTICLE_\nLola Marceli\n_START_SECTION_\nBiografia\n_START_PARAGRAPH_\nAcabats els seus estudis secundaris, amb la vocaci\xc3\xb3 ja clara, es va matricular a l\'Escola Superior d\'Art Dram\xc3\xa0tic de M\xc3\xa0laga, on va estudiar interpretaci\xc3\xb3.Encara que anteriorment havia fet alguna petita intervenci\xc3\xb3 en s\xc3\xa8ries com "Brigada Central" o "Colegio Mayor", es pot considerar que el seu debut professional a la pantalla petita va tenir lloc l\'any 1996, quan va ser contractada per participar en la s\xc3\xa8rie "El s\xc3\xbaper", que li va donar una gran popularitat, i on va romandre fins a l\'any 2000. Posteriorment, ha format part del repartiment de s\xc3\xa8ries com "Hospital Central", "Un chupete para ella" o "SMS", aix\xc3\xad com en cap\xc3\xadtols solts de diverses s\xc3\xa8ries, entre les quals podem destacar "7 vidas", "El comisario", "Los Serrano", "Abuela de verano" o "Los misterios de Laura"._NEWLINE_L\'any 2007, i fins al 2009, forma part de l\'equip d\'actors de la telenovel\xc2\xb7la "Amar en tiempos revueltos", donant vida al personatge de Julieta, i l\'any 2011 la fitxen per la s\xc3\xa8rie "Bandolera", en la qual interpreta Adela Oria.L\'actriu ha participat tamb\xc3\xa9 en diverses pel\xc2\xb7l\xc3\xadcules, mitj\xc3\xa0 en el qual, de fet, va debutar abans que a la televisi\xc3\xb3, ja que el 1984 va participar ja a "Locas vacaciones" d\'Hubert Frank, a la qual va seguir, ja el 1993, "Tierno verano de lujurias y azoteas", de Jaime Ch\xc3\xa1varri.Entre la resta de la filmografia de l\'actriu podem destacar alguns t\xc3\xadtols com "El pez", "Sinceridad", "Besos de gato", "Lo mejor que le puede pasar a un cruas\xc3\xa1n", "La monja" o "Los ladrones somos gente honrada".'